A középkor elején a kulturális központok a kolostorok voltak. Ezért a megye emlékeinek ismertetését is ezekkel kezdjük.
A korai bencés kolostorok rangsorát Pannonhalma vezette, rajta kívül Tihany, Pécsvárad, Szekszárd és Somogyvár apátsága számított a gazdag dunántúli bencés apátságok közé. A cisztercita rend dunántúli kolostorai közül a cikádori és a szentgotthárdi volt országos jelentõségû. Ezek mind királyi alapítású, nagyhatalmú és befolyásos kolostorok voltak.
A "második vonalba" került megyénk bencés kolostorai közül a bátai apátság, mely gazdagnak volt mondható, de birtoknagysága nem közelítette meg a leggazdagabb öt kolostort. A harmadik kategóriába tartoztak a fõként fõúri alapítású, gyakran csak néhány falunyi javadalommal rendelkezõ kolostorok. Ezen bencés kolostorok korai példái közé sorolható megyénk emlékei közül a madocsai, ami országosan is a legkorábbi nemzetségi kolostorok közé tartozott.
Ennél kisebb rangú lehetett a földvári és az iváni bencés kolostor, valamint a Mágocsi család mágocsi Szt. Péter tiszteletére alapított bencés kolostora. (Ma már Baranya területére esik). A megye másik cisztercita kolostora, az ábrahámi, szintén nemesi alapítású volt, de mára sajnos teljesen elenyészett. Egyetlen emléke egy 1947-ben a területérõl elõkerült XII. századi aranyozott bronz feszület, ami egy körmeneti kereszt része volt. A kereszt ma a Nemzeti Múzeumban van.
Talán Szekszárdnak volt filiája a garábi (grábóci) kolstor is, de lehet, hogy bazilita (azaz ortodox, keleti kersztény) volt kezdettõl fogva. Az említett kolostorok mellett még megemlíthetõ az elenyészett kolostorok közül, az Aporok apari (apori) ágostonos kanonokrendi prépostsága, a Koromszóiak koromszói kolostora (mai megyei határon kívül fekszik, Máza határában), a kocsolai nemesek tõli monostora, és a bizonytalan hitelességûek közül a fehérvári johanniták gyánti és varasdi kolostora (Ez utóbbi Bonyhádvarasd mellett feltételezhetõ). Talán fõúri magántemplom, vagy johannita alapítású volt a széplaki templom. A románkori falusi templomokat a nagyszékelyi templom és az eszterpusztai rom képviseli.